Document ID: 32004R1258

KOMISSION ASETUS (EY) N:o 1258/2004,
annettu 8 päivänä heinäkuuta 2004,
tiettyjen nimitysten kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä (Paia de Toucinho de Estremoz e Borba, Chouriço de Carne de Estremoz e Borba, Paia de Lombo de Estremoz e Borba, Morcela de Estremoz e Borba, Chouriço grosso de Estremoz e Borba, Paia de Estremoz e Borba)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 (1) ja erityisesti sen 6 artiklan 4 kohdan ja 7 artiklan 5 kohdan b alakohdan,
sekä katsoo seuraavaa:
(1)
Portugali on toimittanut komissiolle kuusi hakemusta nimitysten Paia de Toucinho de Estremoz e Borba, Chouriço de Carne de Estremoz e Borba, Paia de Lombo de Estremoz e Borba, Morcela de Estremoz e Borba, Chouriço grosso de Estremoz e Borba ja Paia de Estremoz e Borba rekisteröimiseksi suojattuina maantieteellisinä merkintöinä asetuksen (ETY) N:o 2081/92 5 artiklan mukaisesti.
(2)
Mainitun asetuksen 6 artiklan 1 kohdan mukaisesti on todettu, että hakemukset ovat asetuksen säännösten mukaiset ja että niissä on kaikki sen 4 artiklassa edellytetyt tiedot.
(3)
Näiden nimitysten rekisteröintihakemuksia koskevien eritelmien pääkohdat on julkaistu Euroopan yhteisöjen virallisessa lehdessä27 päivänä huhtikuuta 2002 (2).
(4)
Italian tasavalta on lähettänyt komissiolle näiden nimitysten rekisteröintiä koskevia vastaväitteitä asetuksen (ETY) N:o 2081/92 7 artiklan mukaisesti.
(5)
Vastaväitteet koskivat asetuksen 2 artiklassa säädettyjen edellytysten noudattamatta jättämistä, ja ne voitiin hyväksyä asetuksen 7 artiklan 4 kohdan mukaisesti. Komissio kehotti kyseisiä kahta jäsenvaltiota sopimaan asiasta keskenään noudattaen sisäisiä menettelyjään.
(6)
Koska Italian tasavallan ja Portugalin tasavallan välillä ei ole saavutettu yksimielisyyttä kolmen kuukauden kuluessa, komission on tehtävä päätös 15 artiklassa säädettyä menettelyä noudattaen.
(7)
Italian tasavallan mukaan alkuperätodistetta ei ensinnäkään voida varmistaa, koska raaka-aineen maantieteellistä tuotantoaluetta ei ole selkeästi rajattu. Käytetyn rodun osalta alkuperätodiste ei myöskään ole riittävä, koska hakemuksessa ei mainita mahdollisuudesta tehdä risteytyksiä, vaikka mainitulla rodulla olisi kantakirja.
(8)
Asetuksen (ETY) N:o 2081/92 2 artiklan edellytykset täyttyvät kaikkien kuuden nimityksen SMM:n osalta, koska jalostusalue on tarkkaan rajattu ja yhteys perusteltavissa tuotteen maineella ja erityisillä aistinvaraisilla ominaisuuksilla. Italian tasavallan perustelu ei ole pätevä, koska alkuperätodisteen on tässä tapauksessa koskettava todistetta jalostamisesta rajatulla maantieteellisellä alueella eikä raaka-aineen alkuperätodistetta. Eritelmässä voi kuitenkin olla raaka-aineen valintaan liittyviä puolueettomia perusteita.
(9)
Toiseksi Italian tasavallan mukaan vakuutus tuotantoperinteestä asianmukaisesti hyväksytyissä laitoksissa ei ole pätevä, jollei valvottavia tekijöitä eikä oikeutta, jolle hyväksyntä on myönnetty, ole mainittu. Rekisteröintihakemuksissa ei myöskään kuvailla tuotantomenettelyssä valvottavia vaiheita eikä tekijöitä, kuten savustusaikaa ja -lämpötilaa sekä perinteisten menetelmien mukaisia kypsytysmahdollisuuksia ja -tapoja.
(10)
Rekisteröintihakemusten tueksi toimitetuista asiakirjoista käy ilmi, että hyväksytyt laitokset on luokiteltu ja niissä tehdään tarkastuksia sen varmistamiseksi, että eritelmissä olevia tekijöitä noudatetaan. Tuotantomenettelyssä valvottavat vaiheet ja tekijät on täsmennetty yksityiskohtaisesti komissiolle toimitetuissa eritelmissä.
(11)
Kolmanneksi Italian tasavallan mukaan näiden nimitysten rekisteröintihakemukset koskevat enemmänkin hyvin samankaltaisten tuotteiden erottelua kaupallisessa mielessä kuin sellaista maataloustuotannon monimuotoisuuden vahvistamista, johon asetuksen (ETY) N:o 2081/92 johdanto-osan toisessa kappaleessa kannustetaan.
(12)
Komissiolle toimitettujen eritelmien ja Portugalin edustuston toimittamien lisätietojen mukaan tuotteissa on merkittäviä eroja niin käytetyn ruhonosan, maustamisen, kuivaamistavan ja sen keston, päällyksen, liha- ja rasvapalojen koon kuin lopputuotteiden koon, muodon ja maunkin osalta. Tuotteiden kuvailemiseen käytetään lisäksi eri ilmaisuja.
(13)
Nimityksiä Paia de Toucinho de Estremoz e Borba, Chouriço de Carne de Estremoz e Borba, Paia de Lombo de Estremoz e Borba, Morcela de Estremoz e Borba, Chouriço grosso de Estremoz e Borba ja Paia de Estremoz e Borba koskevien eritelmien virallisessa arvioinnissa ei myöskään ole tullut esiin olennaista arviointivirhettä.
(14)
Sen vuoksi kyseiset nimitykset voidaan lisätä suojattujen alkuperänimitysten ja suojattujen maantieteellisten merkintöjen rekisteriin, ja ne on näin ollen suojattava yhteisössä maantieteellisinä merkintöinä.
(15)
Tämän asetuksen liite täydentää komission asetuksen (EY) N:o 2400/96 (3) liitettä.
(16)
Tässä asetuksessa säädetyt toimenpiteet ovat maantieteellisiä merkintöjä ja alkuperänimityksiä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Täydennetään asetuksen (EY) N:o 2400/96 liitettä tämän asetuksen liitteessä mainituilla nimityksillä ja lisätään kyseiset nimitykset asetuksen (ETY) N:o 2081/92 6 artiklan 3 kohdan mukaisesti suojattuina maantieteellisinä merkintöinä (SMM) suojattujen alkuperänimitysten ja suojattujen maantieteellisten merkintöjen rekisteriin.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä heinäkuuta 2004.

Labels: 3
18
17
6